แบงก์ชาติจีนหั่นดอกเบี้ยเงินกู้ระยะกลาง 0.20% ต่ำสุดเป็นประวัติการณ์ รับมือผลกระทบเศรษฐกิจจากโควิด-19 - FINNOMENA
ธนาคารกลางจีน (PBOC) ระบุว่าปรับลดอัตราดอกเบี้ยนโยบายระยะกลาง (MLF) ลงสู่ระดับต่ำสุดเป็นประวัติการณ์ เพื่อรองรับผลกระทบทางเศรษฐกิจจากการระบาดของไวรัสโควิด -19
16 เม.ย. 2563

ธนาคารกลางจีน (PBOC) ระบุว่าปรับลดอัตราดอกเบี้ยนโยบายระยะกลาง (MLF) ลงสู่ระดับต่ำสุดเป็นประวัติการณ์ เพื่อรองรับผลกระทบทางเศรษฐกิจจากการระบาดของไวรัสโควิด -19
ทางธนาคารกลางปรับลดอัตราดอกเบี้ยเงินกู้ระยะเวลา 1 ปี สำหรับสถาบันการเงิน (MLF) ลง 0.20% จากระดับ 3.15% สู่ระดับ 2.95% ซึ่งเป็นระดับที่ต่ำที่สุดนับตั้งแต่แบงก์ชาติจีนนำเครื่องมือทางการเงินดังกล่าวมาใช้เมื่อ ก.ย. 2019 พร้อมยังอัดฉีดเงินผ่านช่องทางเงินกู้ MLF อีก 100,000 ล้านหยวน
ทั้งนี้ การลดอัตราดอกเบี้ยนโยบายระยะกลางเป็นสิ่งที่นักเศรษฐศาสตร์คาดการณ์ไว้ก่อนหน้า ภายหลังจีนปรับลดอัตราดอกเบี้ยนโยบายระยะสั้นอย่าง 7-day reverse repo rate เมื่อปลายเดือน มี.ค. ที่ผ่านมา โดยการลดอัตราดอกเบี้ยนโยบายที่สอดคล้องกันจะเป็นการรักษาระดับของ Yield curve และลดความผันผวนของตลาดการเงิน
นอกจากนี้รายงานยังระบุอีกว่าการลดอัตราดอกเบี้ยระยะกลางเป็นสัญญาณว่าทางจีนอาจปรับลดอัตราดอกเบี้ยนโยบายระยะยาว (LPR) ในวันที่ 20 เม.ย. นี้
ที่มา : https://www.prachachat.net/world-news/news-449613
แท็ก:
แชร์บทความ: